**ΑΠΟΣΠΑΣΜΑ**

Από το πρακτικό της 1ης/2022 ΣΥΝΕΔΡΙΑΣΗΣ ΜΕ ΤΗΛΕΔΙΑΣΚΕΨΗ

της Επιτροπής Ποιότητας Ζωής Δήμου Λεβαδέων

**Αριθμός απόφασης 1**

**Εκλογή Αντιπροέδρου Επιτροπής Ποιότητας Ζωής για το χρονικό διάστημα από 31-01-2022 έως 31-12-2023.**

Στη Λιβαδειά σήμερα την 31η Ιανουαρίου 2022, ημέρα Δευτέρα και ώρα 14.00, συνεδρίασε με τηλεδιάσκεψη η Επιτροπή Ποιότητας Ζωής, μετά την με αριθμ. πρωτ.: 1396/24-1-2022 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων: 1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,2) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”,3) της με αριθμ. πρωτ.: 18318/13-3-2020 (ΑΔΑ 9ΛΠΧ45ΜΤΛ6-1ΑΕ) εγκυκλίου του Υπουργείου Εσωτερικών “Σύγκληση συλλογικών οργάνων των δήμων, των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής διάδοσης του κορωνοϊού COVID-19,4) της 40/20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών “Ενημέρωση για την εφαρμογή του κανονιστικού πλαισίου αντιμετώπισης του κορονωϊού COVID-19, αναφορικά με την οργάνωση και λειτουργία των δήμων”.5) Την παρ.3 του υπ.αριθμ.ΔΙΔΑΔ/Φ69 /133/ΟΙΚ.20764/7-11-20 εγκ.του ΥΠΕΣ. (ΑΔΑ:Ψ48Γ46ΜΤΠ6-ΛΣΡ)

**ΠΑΡΟΝΤΕΣ** **ΑΠΟΝΤΕΣ**

1) Ιωάννης Ταγκαλέγκας - Πρόεδρος

2) Ιωάννης Αποστόλου ΟΥΔΕΙΣ

3) Ιωάννης Δήμου

4) Βρασίδας Γιαννακόπουλος

5) Ιωάννα Νταντούμη

6) Δημήτριος Τόλιας

7) Νικόλαος Τζουβάρας (προσήλθε στο 4οΘ.Η.Δ)

8) Πέτρος Αρκουμάνης

9) Χαράλαμπος Κατής

Τα πρακτικά της συνεδρίασης τηρήθηκαν από την υπάλληλο του τμήματος Πολιτικών Οργάνων Μπαλάσκα Αγγελική.

Εισηγούμενος το πρώτο θέμα της ημερήσιας διάταξης ο Πρόεδρος της Επιτροπής ενημέρωσε το Σώμα ότι εκ παραδρομής δεν συμπεριελήφθηκε ως θέμα συζήτησης στην υπ αριθμ. 1396/24-1-2022 πρόσκληση η Εκλογή Αντιπροέδρου της Επιτροπής, η οποία σύμφωνα με την κείμενη νομοθεσία πρέπει να γίνει στην πρώτη συνεδρίαση της επιτροπής και ζήτησε τη συζήτησή του εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση ως πρώτο θέμα της ημερησίας διάταξης.

Κατόπιν ο Πρόεδρος έθεσε υπόψη των μελών της, ,τις διατάξεις του άρθρου 2 παρ. 11 του Ν. 4623/2019 (που αντικατέστησε τις διατάξεις του άρθρου 74 του Ν. 3852/2010) , σύμφωνα με το οποίο οι επιτροπές στην πρώτη συνεδρίαση μετά την εκλογή τους εκλέγουν μεταξύ των μελών τους , με φανερή ψηφοφορία , τον αντιπρόεδρο. Δικαίωμα ψήφου στην περίπτωση αυτή έχει και ο Πρόεδρος της Επιτροπής.

Με την αριθμ. 04/2022 (ΑΔΑ: ΨΤΕ5ΩΛΗ-2ΝΟ) απόφαση του Δημοτικού Συμβουλίου που επικυρώθηκε με την αριθμ. πρωτ. 6173/13-01-2022 (ΑΔΑ:6ΑΡΚΟΡ10-Χ1Κ) απόφαση του Συντονιστή της Αποκεντρωμένης Διοίκησης Θεσσαλίας – Στερεάς Ελλάδας έγινε η εκλογή των τακτικών και αναπληρωματικών μελών της Επιτροπής Ποιότητας Ζωής στην Ειδική Συνεδρίαση της 09-01-2022 για τη περίοδο από 09-01-2022 έως και την 31-12-2023.

Στη συνέχεια ο Πρόεδρος της Επιτροπής πρότεινε ως Αντιπρόεδρο το μέλος αυτής κ . Αρκουμάνη Πέτρο

Ακολούθησε φανερή ψηφοφορία μεταξύ των μελών της Επιτροπής Ποιότητας Ζωής και ψήφισαν οκτώ (8) μέλη.

Ο Δημοτικός Σύμβουλος Αρκουμάνης Πέτρος έλαβε οκτώ (8) θετικές ψήφους.

Συνεπώς Αντιπρόεδρος της Επιτροπής Ποιότητας Ζωής του Δήμου Λεβαδέων για το χρονικό διάστημα από 31-01-2022 έως 31-12-2023 , εκλέχθηκε ο Δημοτικός Σύμβουλος κ. Αρκουμάνης Πέτρος.

Η παρούσα απόφαση πήρε αριθμό **1/2022**.

Ο ΠΡΟΕΔΡΟΣ ΤΗΣ Ε.ΠΟΙ.ΖΩ.

Ιωάννης Δ. Ταγκαλέγκας

Τα Μέλη

1) Ιωάννης Αποστόλου ΠΙΣΤΟ ΑΠΟΣΠΑΣΜΑ

2) Ιωάννης Δήμου ΛΙΒΑΔΕΙΑ 1/2/2022

3) Βρασίδας Γιαννακόπουλος Ο ΠΡΟΕΔΡΟΣ

4) Ιωάννα Νταντούμη

5) Δημήτριος Τόλιας

6) Πέτρος Αρκουμάνης

7) Χαράλαμπος Κατής ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ